CELEX: 32007D0329(03)
Language: lt
Date: 1174348800000
Title: 2007 m. kovo 20 d. , Europolo Valdybos Sprendimas nustatantis taisykles, reglamentuojančias Europolo pareigūnų dalyvavimo jungtinėse tyrimo grupėse administracinio įgyvendinimo susitarimus

29.3.2007   
            
            
               LT
            
            
               Europos Sąjungos oficialusis leidinys
            
            
               C 72/35
            
         2007 m. kovo 20 d.
   
      EUROPOLO VALDYBOS SPRENDIMAS
   
   nustatantis taisykles, reglamentuojančias Europolo pareigūnų dalyvavimo jungtinėse tyrimo grupėse administracinio įgyvendinimo susitarimus
   (2007/C 72/16)
   EUROPOLO VALDYBA,
   atsižvelgdama į Europolo konvenciją, iš dalies pakeistą 2002 m. lapkričio 28 d. Tarybos aktu dėl Protokolo sudarymo, vadovaujantis Konvencijos dėl Europos policijos biuro įsteigimo (Europolo konvencijos) 43 straipsnio 1 dalimi, ir Protokolą dėl Europolo, jo organų narių, Europolo direktoriaus pavaduotojų ir darbuotojų privilegijų ir imunitetų, o ypač į jo 3a straipsnį;
   atsižvelgdama į jungtinės priežiūros institucijos parengtą nuomonę;
   kadangi Valdyba, spręsdama dviejų trečdalių savo narių balsų dauguma, nustato taisykles, reglamentuojančias Europolo pareigūnų dalyvavimo jungtinėse tyrimo grupėse administracinio įgyvendinimo susitarimus;
   PRIĖMĖ ŠĮ SPRENDIMĄ:
   1 straipsnis
   Apibrėžimai
   Šiame sprendime sąvokos:
   
               a)
            
            
               „jungtinės tyrimo grupės “— jungtinė tyrimo grupė, nurodyta Europolo konvencijos 3a straipsnyje;
            
         
               b)
            
            
               „nacionalinis padalinys “— vienintelė ryšių tarp kompetentingų nacionalinių institucijų ir Europolo palaikymo įstaiga, nurodyta Europolo konvencijos 4 straipsnyje;
            
         
               c)
            
            
               „kompetentingos institucijos“, remiantis Europolo konvencijos 2 straipsnio 4 dalimi, yra visos valstybėse narėse esančios viešosios valdžios institucijos, pagal nacionalinę teisę atsakingos už nusikaltimų prevenciją ir kovą su jais.
            
         2 straipsnis
   Susitarimai
   1.   Europolo pareigūnų dalyvavimo jungtinėje tyrimo grupėje administracinis įgyvendinimas nustatomas Europolo direktoriaus ir kompetentingų valstybių narių institucijų, atsakingų už tos jungtinės tyrimo grupės sudarymą, susitarimu.
   2.   Šie susitarimai sudaromi, dalyvaujant dalyvaujančių valstybių narių nacionaliniams padaliniams.
   3 straipsnis
   Europolo pareigūnų, dalyvaujančių jungtinėse tyrimo grupėse, įgaliojimai
   1.   Susitarimuose apibrėžiamos Europolo pareigūno, dalyvaujančio jungtinėje tyrimo grupėje, užduotys, teisės ir pareigos.
   2.   Susitarimuose nurodoma, kad Europolo pareigūnai, dalyvaujantys jungtinės tyrimo grupės veikloje, padeda grupės nariams, vadovaudamiesi Europolo konvencija ir valstybės narės, kurioje veikia grupė, nacionaliniais įstatymais.
   4 straipsnis
   Valdymas ir priežiūra
   1.   Susitarimuose nustatoma, kad Europolo pareigūnai, dalyvaujantys jungtinėje tyrimo grupėje, atlieka savo užduotis, vadovaujami grupės vadovo (-ų), kuris (-ie) nurodytas (-i) susitarime.
   2.   Susitarimuose numatyta, kad Europolo pareigūnai turi teisę nevykdyti pavedimų, kurie, jų nuomone, pažeidžia jų pareigas pagal Europolo konvenciją. Tuo atveju Europolo pareigūnas informuoja apie tai Europolo direktorių, kuris su grupės vadovu (-ais) ieško sprendimo. Jei nerandama abi šalis tenkinančio sprendimo, direktorius turi teisę nutraukti susitarimą.
   5 straipsnis
   Prieiga prie duomenų
   Susitarimuose nurodoma, kad Europolo pareigūnai, dalyvaujantys jungtinės tyrimo grupės veikloje, turi prieigos prie Europolo kompiuterizuotos sistemos teisę, remiantis Europolo konvencijos nuostatomis ir pagal taikomus apsaugos standartus (1) per visą savo narystės jungtinėje tyrimo grupėje laiką.
   6 straipsnis
   Išlaidos ir įranga
   Susitarimuose nustatoma išlaidų paskirstymo tvarka, įskaitant draudimą, kurios reikalingos jungtinių tyrimo grupių veikloje dalyvaujantiems Europolo pareigūnams. Susitarimuose taip pat patikslinamos sąlygos, kuriomis jungtinės tyrimo grupės nariai gali naudotis Europolo suteikta įranga.
   7 straipsnis
   Nutraukimas
   Susitarimuose nurodoma, kad jie bet kada gali būti nutraukti, apie tai pranešus vienai iš susitarimo šalių.
   8 straipsnis
   Įsigaliojimas
   Šis sprendimas įsigalioja 2007 m. kovo 30 dieną.
   
      Priimta Hagoje, 2007 m. kovo 20 d.
      
         
            Valdybos pirmininkas
         
         Hans-Jürgen FÖRSTER
         
      
   
   
      (1)  Kaip apibrėžiama „Ryšių kanalų, naudojamų tvarkant Europolo informaciją, politikos “dokumente. — Dokumentas Nr. 2450-16 (#16991)